Επαρχία Πετσέρι

Η επαρχία Πετσέρι (εσθονικά: Petserimaa) ήταν μια κομητεία της Εσθονίας, η οποία ιδρύθηκε το 1918. Από το 1944, ωστόσο, το μεγαλύτερο μέρος της επαρχίας Πετσέρι ανήκει στην επαρχία Πετσόρσκι του Όμπλαστ του Πσκοφ (το οποίο ανήκε στην Ρωσική ΣΟΣΔ έως το 1991) στην βορειοδυτική Ρωσία.See Territorial changes in the Baltic states during and after World War II. Η Εσθονία διατηρεί κάποια εδάφη της πρώην επαρχίας. Αυτά είναι οι ενορίες Μικιταμέε και Βέρσκα (και τα δύο ανήκουν Επαρχία Πόλβα), η ενορία Μερεμέε και η νοτιοανατολική γωνία της ενορίας Μίσσο (στη σύγχρονη Επαρχία Βόρου).

 Ιστορία 
Το έδαφος ολόκληρης της ιστορικής επαρχίας Πετσέρι θεωρείται πατρίδα των Σέτο, μιας ιστορικής βαλτοφιννικής εθνότηταςCulture and Power at the Edges of the State By Thomas M. Wilson, Hastings Donnan; ; p. 268 που σχετίζεται με τους Εσθονούς. Οι Ρώσοι κάτοικοι της περιοχής Πετσέρι ήταν κυρίως Παλαιοί Πιστοί που μιλούσαν μια μεταβατική διάλεκτο η οποία συνδύαζε στοιχεία της ρωσικής και της λευκορωσικής γλώσσας.The Slavonic and East European Review - Page 516 Στα μέσα του 15ου αιώνα ιδρύθηκε το ορθόδοξο μοναστήρι Πσκόβο-Πετσέρσκι, ένα από τα πιο σημαντικά της περιοχής.Post-Cold War Identity Politics: Northern and Baltic Experiences; ; p. 263

Κατά το τελευταίο έτος του Α' Παγκοσμίου Πολέμου, από τον Φεβρουάριο έως τον Δεκέμβριο του 1918, η πρωτεύουσα του νομού, Πετσόρι κατελήφθη από τις γερμανικές δυνάμεις. Ως εκ τούτου, σύμφωνα με τους γερμανικούς σχεδιασμούς το Πετσόρι με τα περίχωρα του επρόκειτο να αποτελέσει μέρος του Βαλτικού Δουκάτου. Στη συνέχεια, η πόλη έπεσε στις εσθονικές στρατιωτικές δυνάμεις στις 29 Μαρτίου 1919, κατά τη διάρκεια του Εσθονικού Πολέμου της Ανεξαρτησίας. Η Συνθήκη του Ταρτού του 1920 απέδωσε το Πετσέρι και τη Σετομάα στην Εσθονία. Το Πετσόρι μετονομάστηκε σε Πετσέρι και το 1926 ολοκληρώθηκε η λουθηρανική εκκλησία του Αγίου Πέτρου στο Πετσέρι και δημιουργήθηκε η ομώνυμη κομητεία.

Κατά τη διάρκεια του Β 'Παγκοσμίου Πολέμου, η κομητεία Πετσέρι καταλήφθηκε από τον γερμανικό στρατό, ο οποίος κατείχε την πόλη από τον Αυγούστου 1941 έως τις 11 Αυγούστου 1944, όταν έπεσε στις σοβιετικές δυνάμεις κατά την διάρκεια της προέλασης τους προς την Ναζιστική Γερμανία. Οι σοβιετικές αρχές προσάρτησαν το μεγαλύτερο μέρος της επαρχίας (που τότε ανήκε στην Σοβιετική Σοσιαλιστική Δημοκρατία της Εσθονίας) στη Ρωσική Σοβιετική Ομοσπονδιακή Σοσιαλιστική Δημοκρατία το 1944.

Μετά την κατάρρευση της Σοβιετικής Ένωσης το 1991, η Εσθονία έφερε στο προσκήνιο το ζήτημα της επιστροφής στα σύνορα της Συνθήκης του Ταρτού : Ωστόσο, η Εσθονία εγκατέλειψε αυτή την αξίωση τον Νοέμβριο του 1995.A Political and Economic Dictionary of Eastern Europe, p. 443  Η Εσθονία και η Ρωσία υπέγραψαν την Εσθονική-Ρωσική Συνθήκη για τα σύνορα στις 18 Μαΐου 2005: το προοίμιο της συνθήκης αναγράφει ότι τα διεθνή σύνορα άλλαξαν εν μέρει, σύμφωνα με το άρθρο 122 του εσθονικού συντάγματος.

 Δείτε επίσης 
 Πετσόρι
 Επαρχία Πετσόρσκι
 Σέτο, Σετομάα

Παραπομπές

Εξωτερικοί σύνδεσμοι


Κατηγορία:Λήμματα που περιέχουν κείμενο στα εσθονικά
Κατηγορία:Ιστορία της Εσθονίας
Κατηγορία:Όμπλαστ του Πσκοφ